रायसीना हिल्स की ओर बढ़ रहे वित्त मंत्री प्रणब मुखर्जी का टीम अन्ना ने फिर विरोध किया है। टीम के प्रमुख सदस्य अरविंद केजरीवाल और कुमार विश्वास ने चावल निर्यात, स्कार्पीन पनडुब्बी और नेवी वॉर रूम लीक मामले में प्रणब मुखर्जी की भूमिका को संदिग्ध बताते हुए निष्पक्ष जांच की मांग भी की। साथ ही राष्ट्रपति पद की गरिमा को बचाए रखने के लिए उन्होंने प्रणब को मैदान से हटने की भी सलाह दी है।